钦定古今图书集成/理学汇编/学行典/第230卷 > 《题仲平兄永慕堂诗》樊镇
## 钦定古今图书集成/理学汇编/学行典/第230卷 > 《题仲平兄永慕堂诗》樊镇

“亲存能甘旨，为子固匪懈。亲殁致遐思，始为孝之大
何如？”考城世胄樊江宁，早年得禄亲为荣。一朝哀痛
惨风木，罔极恩深长抚膺。春霜秋露冬凛洌，仰睇苍
旻泪呜咽。过庭空忆鲤趋闲，读书颇痛熊丸绝。礼从
终制仍辛酸，无处可殚温凊欢。春云马鬣新封远，夜
月乌啼孤梦寒。昔闻大舜曾终慕，今日江宁无愧负。
当时太史记高情，我亦公馀为兄赋。